b'\n_START_ARTICLE_\nMa Baker\n_START_SECTION_\nJulkaisu ja vastaanotto\n_START_PARAGRAPH_\nSingle ilmestyi 2. toukokuuta 1977. Suurimmassa osassa painoksista B-puolella oli The Yardbirds -yhtyeen tuotantoa oleva \xe2\x80\x9dStill I\xe2\x80\x99m Sad\xe2\x80\x9d. Kuitenkin muutamissa painoksissa k\xc3\xa4\xc3\xa4nt\xc3\xb6puolella oli \xe2\x80\x9dA Woman Can Change a Man\xe2\x80\x9d. \xe2\x80\x9dMa Baker\xe2\x80\x9d nousi listaykk\xc3\xb6seksi yhtyeen kotimaassa L\xc3\xa4nsi-Saksassa kolmen viikon ajaksi. Se oli ykk\xc3\xb6nen my\xc3\xb6s Norjassa (9 viikkoa), Alankomaissa (6 viikkoa), Ruotsissa (3 viikkoa), Sveitsiss\xc3\xa4 (3 viikkoa), Ranskassa (4 viikkoa), Belgiassa ja It\xc3\xa4vallassa._NEWLINE_Kappaleesta on julkaistu my\xc3\xb6s suomennosversio nimell\xc3\xa4 \xe2\x80\x9dMaan vaiva\xe2\x80\x9d. Suomennoksen on tekstitt\xc3\xa4nyt Jukka Kuoppam\xc3\xa4ki ja levytt\xc3\xa4nyt Leni vuonna 1977. Kappale julkaistiin Kuoppam\xc3\xa4en johtaman Satsanga Recordsin kokoelmalla Mit\xc3\xa4 Suomi soittaa 12 sek\xc3\xa4 Lenin omalla kokoelmalla Parhaat.'